Ингеборг Бахман
Всеки ден

Превод от немски: Надежда Андреева, —

chitanka.info

Войната вече не се обявява,

тя продължава. Нечуваното

всекидневие става. Храбрецът

стои далеч от борбите. Слабакът

отива на бойната линия.

Униформа на днешния ден е търпението,

отличието — жалката звезда

на надеждата, забодена над сърцето

С нея награждават,

когато вече нищо не се прави,

когато заглъхне барабанният огън,

когато врагът стане невидим,

а сянката на вечно въоръжаване

покрие небето.

С нея награждават онзи,

който избяга от знамето,

който е смел пред приятели,

който недостойните тайни издава

и не зачита

ничия заповед.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.